International Tsunami Museum har utstillingslokale i landsbyen Bang Niang noen km sør for Khuek Khak, midt i området. Det er plassert i tilknytning til den ca. 60 fot store og flere tonn tunge kystvakt- og politibåten P813 som ble skyllet 1-2 km inn på land over hovedveien, og som fortsatt står som museets viktigste utendørs minnesmerke over de voldsomme naturkreftene som tsunamien utløste.